FAMÍLIES PEL VALENCIÀ

Pissiganya 2026 .- Grups de joc i conversa en valencià per a famílies
2026-03-26 17:30 - 18:30, 2026-04-23 17:30 - 18:30 (Europe/Paris) | Biblioteca de Benimaclet – Carola Reig, C/ de Francesc Martínez, 32 (Benimaclet), València, 46020
Pissiganya és un activitat grupal en què pares i mares, juntament amb les seues criatures es reunixen una volta al mes per a jugar i conversar en valencià a partir d’una proposta ludicoartística dinamitzada per Maria Gargallo. Aquesta iniciativa s’emmarca dins del projecte Creixent al caliu (www.creixentalcaliu.com), a través del qual volen posar en valor, promoure i facilitar la transmissió lingüística i la presència social del valencià en la primera infància.
Activitat per a famílies amb xiquets i xiquetes de 0 a 5 anys
IMPORTANT: Cal inscripció prèvia. Les inscripcions s’accepten per ordre d’arribada fins a completar-ne la capacitat.
Més informació: Ajuntament de València | Creixent al caliu

Òptiques del bosc experimentant amb formes de veure no humanes. Taller
2026-03-27 17:00 - 18:00 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
Al Bosc vertical, les plantes ja no les tenim als peus sinó davant nostre. Aquest canvi de posició ens ofereix l’oportunitat d’experimentar amb altres punts de vista, de jugar amb perspectives i maneres de veure diferents de la humana. Per això, al taller assajarem noves maneres de relacionar-nos amb els altres éssers vius i descobrirem com es veu el món des d’uns altres ulls. I si aquests ulls fossin els d’un insecte? Com ens veuria ell a nosaltres? L’activitat es desenvoluparà davant del Bosc vertical, un espai de 535 metres quadrats que alberga una dotzena d’arbres de grans dimensions i prop de 20.000 plantes de més de cent espècies diferents. Un espai únic, on la natura i l’art es converteixen en elements inseparables.
Activitat dissenyada per Paula Bruna, ambientòloga i artista, que utilitza la investigació artística com una forma de coneixement en què s’hibriden diverses disciplines. Sobre la conformació del relat de l’antropocè des d’un punt de vista no humà, mitjançant una combinació de ciència, ficció i art. La seva hipòtesi és que explorar punts de vista diferents té efectes en la consciència ecològica i obre la gamma de possibles formes de convivència. Comparteix la seva recerca en publicacions, congressos, tallers participatius, residències i exposicions artístiques: Arts Santa Mònica, SWAB Barcelona Art Fair i Kunstraum Lakeside, En Residencia. Creadores als instituts de Barcelona i La Escocesa, entre d’altres.
Activitat recomanada a partir de 4 anys
Important: Els xiquets i les xiquetes han d’anar acompanyats sempre d’un adult, que també ha de reservar una entrada per a l’activitat.
Més informació i venda d’entrades: Web CaixaFòrum

Concert. RO.DI
2026-03-27 21:00 - 22:30 | La Rambleta, Bulevar Sur, esq. Carrer Pío IX, València, L'Horta, 46017
Carles Caselles inicia una nova etapa artística amb RO.DI, l’alter ego que marca el seu debut en solitari després de Smoking Souls. Primer Moviment no és només un concert, sinó una declaració d’intencions: l’amor contra la màquina. Amb un imaginari que trenca tòpics, RO.DI es presenta com un “dimoni tendre” que aposta per l’empatia, la cura del col·lectiu i la resistència des de les coses xicotetes. Un viatge sonor que transita el rock i el post-punk, combinant força instrumental amb una lírica íntima i d’alt nivell poètic.
Més informació i venda d’entrades: La Rambleta

Projecció. Teclats que fan volar la imaginació
2026-03-28 18:00 - 19:00 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
Els pianos i els instruments de teclat tenen la capacitat de despertar emocions, imatges i relats que van més enllà de les paraules. Les seves harmonies i possibilitats expressives estimulen la imaginació, enforteixen els vincles afectius i es converteixen en una poderosa eina de comunicació i descobriment personal. Aquesta sessió reuneix dos migmetratges que exploren el piano com a vehicle de connexió, creativitat i aventura. A través d’estils visuals diferents i sensibilitats complementàries, totes dues obres mostren com la música pot il·luminar la vida quotidiana, obrir noves formes de relació i convertir el que és ordinari en extraordinari.
Durada total: 58 minuts // Edat recomanada: +6 anys
Lola i el piano trencaclosques (Lola et le piano à bruits), Augusto Zanovello, 2024, França, 28 min
En Simó és un nen amb trets de l’espectre autista. La seva germana Lola explora formes per generar codis comuns que els permetin comunicar-se i entendre’s. Música i art es converteixen en un llenguatge compartit que permet construir ponts de comunicació dins de l’entorn familiar.
El piano màgic (Magic Piano), Martin Clapp, 2011, Polònia–Xina–Noruega, 30 min, sense diàlegs
Una nena s’embarca en un viatge a Londres, on viu el seu estimat pare. Un piano de cua màgic es transformarà en el seu mitjà de transport i els convidarà a viatjar, somiar i mirar el món des d’una altra perspectiva. Curtmetratge en stop-motion amb música de Frédéric Chopin, interpretada pel cèlebre pianista Lang Lang.
Al principi de cada sessió del cicle Música i ritme, protagonistes de l’animació, l’equip educatiu de CaixaForum presenta la pel·lícula i en proporciona les claus bàsiques per interpretar-la i gaudir-ne, i convida el públic assistent a un debat en família posterior a la projecció.
Es poden descarregar al web de caixaforum la fitxa educativa amb més detalls sobre la projecció per preparar la visita i en la qual, a més, es proposen algunes activitats relacionades per continuar-ne gaudint des de casa.
Important: Els xiquets i les xiquetes han d’anar acompanyats sempre d’un adult, que també ha de reservar una entrada per a l’activitat.
Més informació i venda d’entrades: web de caixaforum

Teatre. Estem perdudes
2026-03-28 19:00 - 20:05 | Sala L’Horta, Carrer Sant Martí de Porres, 17 (Poblats del Sud), Castellar-L'Oliveral.- València, L'Horta, 46026
Dues germanes se’n van de viatge amb la intenció de tirar les cendres de sa mare al mont Kenya. Un problema aeri fa que aterren a l’aeroport de Narita, al Japó. La relació entre les germanes està un poc tensa, estan passant per un moment vital delicat i un viatge juntes és una prova de foc: posa en evidència les seues diferències, les quals hauran de llimar per resoldre les dificultats que els planteja el viatge. Finalment, aconseguiran volar a Nairobi, però, una vegada més, la vida les durà pel camí més difícil i hauran de posar-se d’acord per resoldre-ho. A la tornada del seu viatge, a l’aeroport d’Alacant les germanes han tingut l’oportunitat de compartir el que els inquieta i aconsegueixen fer valdre la seua relació i el moment actual.
Teatre | Comèdia
Més informació i venda d’entrades: Sala l’Horta
Públic jove i adult

Teatre ""L'increïble invent Pallassil"
2026-03-29 11:00 - 12:00 | La Beneficiència, C/Corona, 36, València, L'Horta, 46003
Xana Teatre
Clic i Taxín són dos inseparables amics que sempre estan embolicats en alguna situació absurda. Taxín ha creat un invent revolucionari; una màquina capaç d’inventar-ho tot… o quasi tot. Amb gran emoció, Clic posa a prova l’artefacte, però de seguida se n’adona que té un gran defecte: no pot inventar una bonica amistat.
La situació se descontrola quan Clic li demana a la màquina que invente un “moc repugnant de pollastre”, és aleshores quan Clic comença a transformar-se en un (pollastre). Per a revertir la transformació, hauran de superar “Les gran proves de la solidaritat”, pero per aconseguir-ho necessitaran la col·laboració i la generositat de tot el públic.
Encara que amb valentia, enginy i humor, aconseguiran completar les proves i tornar a Clic a la normalitat? Una història plena de diversió i tendresa que ressalta el valor de l’amistat i la solidaritat entre les persones com a eina imprescindible per a fer front als grans contratemps de la vida.

Calaix de sons. Taller per descobrir el món del so
2026-03-29 11:30 - 12:30, 2026-04-05 11:30 - 12:30, 2026-04-12 11:30 - 12:30, 2026-04-19 11:30 - 12:30 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
Si tanques els ulls i pares atenció, descobriràs una pila de coses que pots identificar només pel so. Però saps què és el so i com s’ho fa per arribar fins a les teves orelles? Acompanya’ns i, experimentant amb eines i materials molt coneguts, descobriràs que tot comença amb una petita vibració i també com n’és, de fascinant, el món que s’amaga rere el “calaix” de sons.
Activitat recomanada a partir de 5 anys.
Important: Els xiquets i les xiquetes han d’anar acompanyats sempre d’un adult, que també haurà de reservar una entrada per a l’activitat.
Més informació i venda d’entrades: web de caixaforum

Visita en família: Petits músics a la recerca de les matemàtiques
2026-03-29 11:30 - 12:30, 2026-04-05 11:30 - 12:30, 2026-04-12 11:30 - 12:30, 2026-04-19 11:30 - 12:30, 2026-04-26 11:30 - 12:30 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
I si la música i les matemàtiques són més semblants del que sembla? I si són tan i tan semblants que per inventar-nos una melodia hem de parlar d’ones sonores, de proporcions i de càlculs? En aquesta visita dinamitzada, les matemàtiques ens ajudaran a entendre, crear i compondre música. Ho farem amb el guiatge d’una persona educadora, tot experimentant amb els interactius de l’exposició i a partir d’un joc de construcció sonora. Cantar i sumar, tocar i multiplicar, compondre i calcular… T’hi atreveixes?
Petits músics a la recerca de les matemàtiques, a partir de 4 anys.
Més informació i venda d’entrades: Web Caixa Fòrum
Els xiquets i xiquetes han d’anar acompanyats sempre d’un adult, que també ha de reservar una entrada per a l’activitat.

Teatre. Ací, on floreixen les tortugues
2026-03-29 12:00 - 13:00 | Sala L’Horta, Carrer Sant Martí de Porres, 17 (Poblats del Sud), Castellar-L'Oliveral.- València, L'Horta, 46026
De vegades passen coses tan grans i inexplicables que voldríem amagar-nos dins la closca i no tornar a eixir mai més. Coses com la Dana, ja sabeu, una riuada. O com un terratrémol, un huracà o un volcà. Perquè de vegades eixes coses ens passen i en un segon s’esborra el món i voldríem desaparéixer un segle. Però, i si en traure el cap de nou veiem que han arribat altres tortugues? Estan traient les teues aigües? Abraçant la teua closca?
Ací, on floreixen les tortugues és una experiència escènica que convida a menuts i tortugues a repassar junts la recent experiència de la Dana patida a València, posant-la en relació amb la memòria d’altres riades i catàstrofes al llarg de la història i del planeta.
Amb testimonis reals de xiquets i xiquetes i obrint la perspectiva a la resta d’éssers vius, com les tortugues, que també patiren la catàstrofe, la peça llança preguntes sobre el nostre mode de viure contemporani, l’acumulació de cotxes i objectes, la cura de la natura, la necessitat de recuperar la comunitat i sobretot quin món volem reviure quan tot s’ha trencat.
Més informació i venda d’entrades: Sala l’Horta
Públic familiar a partir de 5 anys // Teatre de proximitat: el públic s’ubicarà dalt de l’escenari

Una visiteta a l’IVAM (Territoris en trànsit)
2026-04-04 11:00 - 12:00 | IVAM, Carrer Guillem de Castro, 118, València, València, 46003
Visites per a adults amb bebés a las exposicions de l’IVAM
Una visiteta a l’IVAM posa el focus en les persones adultes que estan criant i que volen continuar gaudint de propostes d’oci cultural sense renunciar a estar amb els seus bebés. És una resposta de l’IVAM a la necessitat de les mares i pares més fans de visitar museus: una visita comentada per les exposicions més recents, on s’assistisca en parella adult-bebé. En finalitzar el recorregut, adaptat en temps al grup, donarem pas a un moment de descans en la nova Sala Blanda de l’IVAM.
Explorarem les exposicions a través de sessions de mediació artística condicionades especialment per a poder realitzar còmodament la lactància, alimentació o canvi de bolquers sense interrupció, ni eixir expressament a espais específics, mentre es realitza l’activitat. Pauses, racons de descans, cuidat de les llums, els sons i la veu. Tot perquè, a més de cuidar el contingut, cuidem el benestar dels bebés, facilitant que les adultes donen de mamar, portegen o adormen als nounats durant el recorregut.
Anna Talens & Mar Guerrero. Projecte Territoris en trànsit
Més informació: IVAM

Artefacte: Tots els cossos formen el paisatge. Taller
2026-04-04 11:30 - 12:30, 2026-04-07 11:30 - 12:30, 2026-04-09 11:30 - 12:30, 2026-04-11 11:30 - 12:30 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
Una obra d’art, un moble versàtil o el material d’un taller. Artefacte és totes aquestes coses: un dispositiu mòbil, a mig camí entre la instal·lació artística i el recurs pedagògic, dissenyat específicament per acollir propostes de mediació i materials educatius, creats per artistes i dinamitzats per un educador o educadora. Tots els cossos formen el paisatge és la proposta artística i de mediació dissenyada per l’artista Albert Potrony per a l’Artefacte. Aquest taller convida a imaginar i crear paisatges comuns a partir del propi cos amb relació als diferents elements escultòrics de l’Artefacte. Jugar es convertirà en una exploració individual i col·lectiva de disciplines artístiques com la instal·lació i la performance. Combina peces geomètriques rígides amb elements tous i flexibles per connectar els nostres cossos a través d’elles, transformar-nos i transformar alhora l’espai. Prova, construeix, assaja, fes, desfés i refés. Reinventa amb cada participació les possibilitats infinites de l’Artefacte!
A càrrec d’Albert Potrony, artista multidisciplinari nascut a Catalunya i resident al Regne Unit que utilitza l’escultura, la instal·lació i l’acció com a base per investigar sobre processos artístics participatius. Ha exposat en nombroses galeries i museus, incloent-hi la Tate, Serpentine Galleries, Whitechapel Gallery, South London Gallery, Gasworks, Camden Arts Centre, V&A’s (Londres), Serralves Foundation (Porto) i el Centre d’Art La Panera (Lleida).
Activitat recomanada a partir de 4 anys.
Important: Els xiquets i les xiquetes han d’anar acompanyats sempre d’un adult, que també ha de reservar una entrada per a l’activitat
Més informació i venda d’entrades: Web Caixa Fòrum

Concert. Quinto + Kuu
2026-04-17 21:00 - 23:30 | Loco Club, C/ Erudit Orellana número 12, València, L'Horta, 46008
Quinto i Kuu arriben al Loco Club amb una proposta potent que combina actitud, energia i un directe intens. Una nit per deixar-se portar per sons contundents i lletres amb caràcter, en un espai emblemàtic de la música en viu a València.
Públic jove i públic en general
Els menors de 16 anys han d’anar acompanyats d’una persona adulta i omplir l’autorització de menors disponible a www.lococlub.es o a taquilla.

Espectacle: Estació Paradís
2026-04-19 12:00 - 13:00 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
Després de l’èxit de Parade, la companyia La Maquiné ens presenta el seu projecte més intimista en el que ens parla del pas del temps. Un espectacle amb titelles que ens porta a conèixer històries del passat i del present, i que ens mostra com aconseguir diferents objectius.
Espectacle recomanat a partir de 6 anys. // Música en directe a càrrec del pianista: Daniel Tarrida Sugrañes.
Important: Els xiquets i les xiquetes han d’anar acompanyats, com a mínim, per una persona adulta. Totes les persones assistents a l’activitat han de reservar entrada.
Més informació i venda d’entrades: Web Caixa Fòrum

Teatre. La rateta marieta
2026-04-19 12:00 - 13:00 | Sala L’Horta, Carrer Sant Martí de Porres, 17 (Poblats del Sud), Castellar-L'Oliveral.- València, L'Horta, 46026
Marieta va nàixer en un full, i d’un full en sorgirà per omplir l’escenari de màgia, històries i aventures. La rata Marieta parteix del desig de donar vida escènica a un personatge que ha acompanyat diverses generacions d’infants valencians. El seu esperit continua plenament vigent: curiositat, imaginació, llibertat, moviment, color i alegria. Quantes aventures poden cabre en un full? Quants somnis pot contenir un sol traç? Quantes històries amaguen les pàgines d’un llibre? Portar aquest univers literari al llenguatge escènic —teatre i dansa— és donar cos i veu a un personatge inquiet, creatiu i ple d’energia, acostant-lo a noves generacions a través de l’art viu. Un espectacle que combina teatre, dansa i poesia visual, i que ret homenatge a les seues creadores: dues dones que van transformar la manera de contar i de mirar el món infantil. En un temps en què l’educació artística i la lectura necessiten noves formes de connexió, Marieta representa una oportunitat única per unir: literatura i moviment, paraula i imatge i creació femenina i valors educatius universals.
Més informació i venda d’entrades: Sala l’Horta
Teatre | Dansa | Poesia Visual // Públic familiar a partir de 3 anys
Premi Nacional de les Arts Escèniques per a la Infància i la Joventut 2023

Pissiganya 2026 .- Grups de joc i conversa en valencià per a famílies
2026-04-21 17:30 - 18:30 | Biblioteca de Na Rovella – Joaquim Martí i Gadea, Avinguda. de l'Alcalde Gisbert Rico, 20, (Quatre Carreres), València, València, 46013

Pissiganya 2026 .- Grups de joc i conversa en valencià per a famílies
2026-04-22 17:30 - 18:30 | Biblioteca de Sant Marcel·lí – Clara Santiró, C/ de Pius IX, 2, (Barri Jesús), València, València, 46017

Teatre.- La rateta Marieta
2026-04-25 11:30 - 12:20, 2026-04-26 11:30 - 12:20 | Ribes Espai Cultural, Carrer de les Filipines, 2 (Barri de Russafa), València, L'Horta, 46004
Coneixeu Marieta? Marieta és una rateta molt curiosa i valenta. No para mai quieta. La rata Marieta va nàixer en un full i d’un full eixirà per a omplir l’escenari. Aquest personatge fa 35 anys que acompanya els i les primeres lectores; és el moment de retre-li un homenatge. Un espectacle a partir del personatge creat per Lourdes Bellver i Fina Masgrau que posa en valor la creació literària per a la infància.
Edat: De 3 a 8 anys // Durada: 50 minuts aproximadament
Companyia: L’Horta Teatre; Direcció i autoria: Kika Garcelán
Més informació i venda d’entrades: Escalante

Cinema concert: petits tresors de butxaca
2026-04-25 18:00 - 18:50 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
Vols gaudir d’una manera melòdica i creativa d’un conjunt de curtmetratges seleccionats especialment? Aquesta sessió de cinema concert ofereix una experiència sensorial que uneix el cinema i la música en directe. Un conjunt de sis curtmetratges seleccionats per a tota la família que es desplega com un viatge ple de faules màgiques, emocions i missatges sensibles, en els quals la música es converteix en el fil narratiu.
Projecte a càrrec de Josep Maria Baldomà, compositor barceloní especialitzat en bandes sonores per a cinema i televisió, creador de la música original dels curtmetratges que conformen aquest cinema concert.
Durada: 49 minuts // Edat recomanada: +3 anys
Més informació, fitxa educativa i venda d’entrades: Web CaixaFòrum
